A Törvényszék 2025. október 13-i végzése – Wyrębski kontra EUIPO – Gagatek-Woźniak és társai (BLUE BRAND CHICKEN)
(T-44/25. sz. ügy)1
(„Európai uniós védjegy – Törlési eljárás – BLUE BRAND CHICKEN európai uniós térbeli védjegy – Kék és fehér négyszögletes doboz formája – Feltétlen törlési ok – Rosszhiszeműség hiánya – A 207/2009/EK rendelet 52. cikke (1) bekezdésének b) pontja – Valamely korábbi határozat Törvényszék általi megsemmisítését követően hozott határozat – Az (EU) 2017/1001 rendelet 72. cikkének (6) bekezdése – Nyilvánvalóan minden jogi alapot nélkülöző kereset – Jogerő”)
Az eljárás nyelve: lengyel
Felek
Felperes: Grzegorz Wyrębski (Wróblew, Lengyelország) (képviselő: A. Skup ügyvéd)
Alperes: az Európai Unió Szellemi Tulajdoni Hivatala (EUIPO) (képviselők: M. Chylińska és D. Gája meghatalmazottak)
A többi fél az EUIPO fellebbezési tanácsa előtti eljárásban, beavatkozó felek a Törvényszék előtti eljárásban: Anna Gagatek-Woźniak (Wieluń, Lengyelország), Artur Woźniak, (Wieluń), Jolanta Mozerys (Wieluń) (képviselő: J. Gwiazdowska ügyvéd)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) negyedik fellebbezési tanácsa 2024. november 12-én hozott határozatának (R 1166/2020-4. sz. ügy) hatályon kívül helyezését és megváltoztatását kéri.
Rendelkező rész
A Törvényszék a keresetet mint jogilag nyilvánvalóan megalapozatlant elutasítja.
A Törvényszék Grzegorz Wyrębskit kötelezi saját költségei, valamint az Anna Gagatek-Woźniak, Artur Woźniak és Jolanta Mozerys részéről felmerült költségek viselésére.
Az Európai Unió Szellemi Tulajdoni Hivatala (EUIPO) maga viseli saját költségeit.
____________
1     HL C, C/2025/1452, 2025.3.10.